Správa zo zahraničnej pracovnej cesty - osnova
1.  Účastník ZPC:
Mgr. Karol Jakubík
Štátny radca
MŠVVaŠ SR 
Odbor stredných odborných škôl a konzervatórií
Stromová 1
831 30 Bratislava

2.  Účastník ZPC:
Ing. Miroslav Mihál
Štátny radca
MŠVVaŠ SR 
Odbor stredných odborných škôl a konzervatórií
Stromová 1
831 30 Bratislava

3.  Zahraničná pracovná cesta:
Nemecko
Bonn
25. 11. 2013 – 27. 11. 2013 
KONFERENCIA DEUTCHE TELEKOM K DUáLNEMU SYSTéMU VZDELáVANIA
Cestovné a pobytové náklady hradené T-Systems Slovakia
4.  Rámcový program pobytu:
25. 11. 2013
17:45 odlet z Viedne
19:10 prílet do Bonnu
20:00 neformálna večera
26. 11. 2013
8:30 – 9:10 Uvítanie
9:10 – 10:10 Prehľad nemeckého systému spolupráce vo vzdelávania v DT
10:10 – 10:35 Prezentácia úloh a povinností odborných škôl
10:35 – 11:00 Prezentácia úloh a povinností Nemeckej hospodárskej a obchodnej komory
11:00 – 11:35 Prezentácia projektu T-Systems Slovakia
11:35 – 12:00 Prezentácia centra pre medzinárodnú spoluprácu v OVP
12:00 – 13:00 Rokovanie s predstaviteľmi BIBB a BMBB
13:00 – 14:00 Manažment v “Master service center”
14:00 – 14:45 Prehliadka dielne pre praktické vyučovanie
14:45 – 15:25 Prehľad kooperatívnych študijných programov
15:25 – 15:55 Skúsenosti študenta v kooperatívnom študijnom programe DT
15:55 – 16:30 Sumarizácia a závery
19:00 Večera
27. 11. 2013
10:15 odlet z Bonnu
11:45 prílet do Viedne

5. Stručný priebeh rokovaní, resp.  študijného pobytu:
Hlavným bodom konferencie bolo predstavenie nemeckého duálneho systému vzdelávania a spolupráce všetkých zúčastnených subjektov v rámci odborného vzdelávania a prípravy v Nemecku, konkrétne vo firme Deutche Telekom (DT). Konferencia prebiehala počas celého dňa 26. novembra 2013. Po uvítaní zo strany nemeckých hostiteľov sa prešlo na predstavenie nemeckého systému duálneho vzdelávania. Počas tejto prezentácie boli vychytené najdôležitejšie body duálneho systému, kde nemecká strana prikladá mimoriadny dôraz na vzťah učňov a podniku. Duálny systém je výhodný pre firmy z dôvodu vychovania si lojálnych, vysoko kvalifikovaných a konkurencieschopných pracovníkov, vďaka ktorým navyše firma počas doby trvania vzdelávacieho procesu nadobúda zisk.. Zároveň bola zdôraznená vysoká úroveň spolupráce medzi jednotlivými odborníkmi zahrnutými do procesu výučby. Osoba, ktorá vzdeláva tzv. „Ausbilder“, inštruktor a učiteľ spolupracujú pri vzdelávaní konkrétneho učňa. V druhej prednáške bola predstavená úloha odbornej školy v rámci duálneho systému vzdelávania. Škola poskytuje verejnú službu podnikom a firmám, kde sa učni pripravujú na budúce povolanie. Škola im poskytuje všeobecné a teoretické vzdelávanie. I napriek tomu, že škola má aj žiakov v plne školsko organizovanom systéme, väčšina žiakov sa pripravuje na svoje povolanie v duálnom systéme vzdelávania. Následná prednáška sa týkala predstavenia projektu T-Systems Slovakia, kde na základe vyššieho odborného štúdia môžu žiaci získať vyššie odborné vzdelanie v študijnom odbore počítačové systémy. Cieľom programu je v rámci užšej spolupráce s podnikom pripraviť žiakov Strednej priemyselnej školy strojárskej v Košiciach na prácu v T-Systems Slovakia a získať titul „DiS“. 
Na záver predpoludňajšieho programu vystúpil zástupca Nemeckej obchodnej a priemyselnej komory (IHK), ktorý podčiarkol výrazný faktor, že v Nemecku musia byť všetky podniky členmi komory. Komora vytvára vzdelávacie obsahy pre firmy a podnikateľov pre realizáciu duálneho vzdelávania. Povinne sú zastúpení v skúšobných komisiách, pričom po záverečnej skúške získajú učni certifikát od IHK, ktorý je zároveň dokladom o dosiahnutom stupni vzdelania. IHK má zriadené štruktúry na poradenstvo záujemcom o vzdelávanie ako aj firmám, akým spôsobom realizovať proces výučby.
Počas obeda sa uskutočnilo stretnutie pána štátneho tajomníka s prezidentom BIBB (Bundesinstitut für Berufsbildung) a predstaviteľmi spolkového ministerstva školstva. Predmetom rokovaní bolo rozbehnutie projektov prostredníctvom Dunajskej stratégie a Memoranda o spolupráci v oblasti OVP. Na rokovaní boli dohodnuté kontaktné osoby za jednotlivé rezorty, ako aj členovia pracovnej skupiny pre tvorbu projektov.
Po obede pokračoval program prednáškou o tzv. duálnom štúdiu. Ide o profesijne orientované bakalárske programy vzdelávania, kde v rámci spoločnosti DT sa študenti pripravujú na povolanie v týchto programoch. Na záver študent druhého ročníka tohto štúdia predstavil svoj vzdelávací program týkajúci sa tvorby IT systémov a jeho prepojenie na potreby podniku. 

6.  Odporúčané závery:
Postupne zavádzať prvky duálneho vzdelávania do systému OVP v Slovenskej republike podľa nemeckého vzoru ako aj príklady dobrej praxe konkrétnej realizácie duálneho vzdelávania v Nemecku.

7.   Osobitne vyhodnotený očakávaný prínos ZPC
Osobitným prínosom pracovnej cesty je samotná účasť na konferencii, nakoľko sa potvrdilo, že pri procese tvorby vecného zámeru zákona o odbornom vzdelávaní a príprave sa pôvodne počítalo s väčším balíkom prijatých opatrení na zavedenie duálneho systému vzdelávania. Aj nemecká strana nás utvrdila v tom, že duálne vzdelávanie nie je o škole, ale o firme, ktorá má učňov, ktorým poskytuje praktické vyučovanie a na škola firme poskytuje servis týkajúci sa všeobecného vzdelávania učňov. Duálne vzdelávanie je určené pre učebné odbory, nie študijné odbory. Motivácia zamestnávateľov pre vstup do duálneho vzdelávania nie sú daňové bonusy alebo úľavy, ale vytváranie si vlastných pracovných síl, konkurencieschopnosť, vzťah k firme a vysoko kvalifikovaná pracovná sila.  

8.    Spôsob zverejnenia výsledkov ZPC, prenos získaných informácií
Správa zo ZPC.
Súhlasím so zverejnením správy na internete
áno
Správu vypracovali: Mgr. Karol Jakubík, Ing. Miroslav Mihál
Dátum: 3. 12. 2013
Správu schválil: 
Ing. Marian Galan, riaditeľ odboru stredných odborných škôl a konzervatórií MŠVVaŠ SR

Mgr. Zdenko Krajčír, generálny riaditeľ sekcie regionálneho školstva MŠVVaŠ SR